recursal/SuperWikiNEXT-32B huggingface dataset:
Η **Dupuis** (*Ντουπιουί*) είναι βελγική εκδοτική εταιρεία κόμικς. Ο κατάλογος της εταιρείας περιλαμβάνει μερικούς από τους πιο δημοφιλείς και επιτυχημένους τίτλους των γαλλοβελγικών κόμικς, όπως οι Σπιρού και Φαντάζιο, *Τα Στρουμφάκια*, *Γκαστόν ο γκάφας* και *Largo Winch*.

Ιστορικό
--------

Η Dupuis ιδρύθηκε το 1922 από τον Ζαν Ντουπιουί στην πόλη του Σαρλερουά. Αρχικά, εξέδιδε τα περιοδικά *Moustique* και *Les Bonnes Soirées*. Το 1938 ξεκίνησε η κυκλοφορία του *Spirou*, ενός νέου εντύπου αφιερωμένου στα κόμικς.

Το 2004, η Dupuis αγοράστηκε από τον όμιλο Média-Participations, που πλέον κατέχει και άλλες δύο μεγάλες εκδοτικές του χώρου, τις Dargaud και Lombard.

Παραπομπές
----------

1. ↑  *Dictionnaire de la Bande Dessinée*. Encyclopædia Universalis. 2016. ISBN 9782341002301.
2. ↑  Miller (2007), σελ. 18.
3. ↑  Miller (2007), σελ. 50.

Βιβλιογραφία
------------

* Miller, Ann (2007). *Reading Bande Dessinée: Critical Approaches to French-language Comic Strip*. Bristol, UK: Intellect Books. ISBN 9781841501772.
**Πυροβολείο** ονομάζεται οποιοδήποτε οχυρωματικό έργο από το οποίο εκτελούνται βολές από ένα ή περισσότερα πυροβόλα. Παλαιότερα λεγόταν *κανονιοστάσιο* και ορίζονταν ως θέση των κανονιών πάνω στα φρούρια και σε άλλες οχυρωματικές θέσεις. Στη σύγχρονη μόνιμη οχυρωματική τα πυροβολεία αποτελούν συνήθως πύργους ή γοργύρους (χαμηλά ημικυκλικά ή ολοκυκλικά κτίσματα με υπόγεια σήραγγα ή περιφερειακό όρυγμα). Στην "οχυρωματική εκστρατείας" κατασκευάζονται ταχύεργα πυροβολεία με ανασκαφή των γαιών για την προστασία των πυροβολητών από τα εχθρικά πυρά.  

Για την προκάλυψη του υλικού, από την όψη του εχθρού, χρησιμοποιούνται διάφορα φυσικά επιπροσθήματα π.χ. θάμνοι, συστάδες δένδρων, φυσικές κοιλότητες κ.λπ. ή ταχνητά παρόμοια όπως ειδικά δίκτυα παραλλαγής με τα οποία και καλύπτονται.

Γενικά η θεση τους προσδιορίζεται αφενός από τη σπουδαιότητα του χώρου και το σκοπό κάλυψης, αφετέρου συνδυάζοντας και το μέγιστο δυνατό ορατό τομέα ελέγχου. Τα αναγειρόμενα πυροβολεία σε ακτές προς αντιμετώπιση της από θαλάσσης προσβολής ονομάζονται *επάκτια πυροβολεία*. Τέτοια πυροβολεία υπήρχαν παλαιότερα στις εισόδους λιμένων και σε ακτές προσφερόμενες σε προσγειαλώσεις.  
 
Μεγάλα πυροβολεία σε έκταση, επάνδρωση, και δύναμη πυρός ονομάζονται οχυρά, (π.χ. οχυρά Γραμμής Μεταξά). Σπουδαία πυροβολεία ήταν και εκείνα της φύλαξης γεφυρών, στενών διόδων κ.λπ.   

Σημειώνεται επίσης ότι κατά τον Β' Παγκόσμιο Πόλεμο αναπτύχθηκε, περιορισμένα, από τον γερμανικό στρατό και ένα είδος "σιδηροδρομικού πυροβολείου" πάνω σε ειδικά διαμορφωμένο βαγόνι που παρέμεινε όμως στο στάδιο του πειραματισμού, λόγω του μεγάλου μειονεκτήματος της μοναδικής κατεύθυνσης βολής, εκείνης της σιδηροδρομικής γραμμής.

Στα πολεμικά πλοία οι πύργοι των πυροβόλων δεν ονομάζονται πυροβολεία, αλλά όλοι μαζί συγκροτούν το πυροβολικό του πλοίου, που λέγεται και ναυτικό πυροβολικό που διευθύνεται από τον Αξιωματικό Διευθυντή πυροβολικού (του πλοίου).

Δείτε επίσης
------------

* Πυροβολείο χαιρετισμών ή *απόδοσης τιμών*
Ένα στιγμιότυπο ενός κειμένου XML
Η **Plain Old XML (POX)** είναι η βασική XML και συχνά αναμιγνύεται με προδιαγραφές όπως η XML Namespaces, Dublin Core, XInclude και το XLink. Αυτό έρχεται σε αντίθεση με τις περίπλοκες και πολυεπίπεδες προδιαγραφές της XML, όπως αυτές έχουν διαμορφωθεί για διαδικτυακές υπηρεσίες ή το RDF. Ο όρος πιθανότατα προέρχεται ή εμπνεύστηκε από την έκφραση Plain old telephone service (POTS) ή παρομοίως την Plain Old Java Object (POJO).

Η POX είναι συμπληρωματική του  REST (Representational state transfer). Η πρώτη περιγράφει τρόπο διαμόρφωσης πληροφορίας, ενώ το  REST περιγράφει πρότυπο επικοινωνίας.

Οι κύριοι ανταγωνιστές της POX είναι οι πιο αυστηρής XML σύνταξης,  RDF και το πρωτόκολλο SOAP, καθώς επίσης τα JSON και  CSV τα οποία δεν χρησιμοποιούν XML σύνταξη.

Πηγές
-----

* REST & POX, Microsoft Developer Network
* History of REST, SOAP, POX and JSON Web Services[*νεκρός σύνδεσμος*]
* POX: Plain Old XML over HTTP[*νεκρός σύνδεσμος*]
Η ***Dainik Jagran*** (दैनिक जागरण, Καθημερινό Ξύπνημα) είναι Ινδική ημερήσια εφημερίδα που εκδίδεται στα Χίντι. Το 2016 ήταν η μεγαλύτερη εφημερίδα με βάση τη κυκλοφορία στην Ινδία. Το 2010 ήταν η 17η πιο διαβασμένη εφημερίδα στο κόσμο.

Η εφημερίδα αποτελεί ιδιοκτησία της Jagran Prakashan Limited, εκδοτικός οίκος που έχει εισηχθεί στο Χρηματιστήριο της Βομβάης και το Εθνικό Χρηματιστήριο της Ινδίας. Η Jagran Prakashan Limited επίσης απέκτησε την *Mid Day* το 2010 και τη *Naiduniya* το 2012.

Ιστορία
-------

Η εφημερίδα δημοσιεύθηκε για πρώτη φορά το 1942 στο Τζάνσι κατά τη διάρκεια του Ινδικού αγώνα απελευθέρωσης (Κίνημα Εγκαταλείψτε την Ινδία) από τον Σρι Πουράν Τσάντρα Γκούπτα, τον ΤΚ Άργια και τον Σρι Γκουρουντέβ Γκούπτα, έναν εθνικιστή, για να φωνάξει εθνικιστικά αισθήματα. Η κληρονομιά τους μεταφέρθηκε από λογοτέχνες όπως ο Ναρέντρα Μοχάν, ο οποίος προχώρησε μπροστά την εκδοτική κληρονομιά της εφημερίδας.

Το 1947, μια δεύτερη έκδοση έκανε την εμφάνισή της στη Κανπούρ. Σε μια σειρά από προγραμματισμένες επεκτάσεις, οι εκδόσεις των πόλεων Ρέουα και Μποπάλ προστέθηκαν το 1953 και το 1956 αντίστοιχα. Η τοπική έκδοση για το Γκοραχπούρ προστέθηκε το 1975, ακολουθούμενη από τις τοπικές εκδόσεις για τις πόλεις Βαρανάσι, Αλλαχαμπάντ (Πραγιαγκράτζ), Μίρατ, Άγκρα, Αλιγκάρ και Μπαρεϊλί στη δεκαετία του 1980 και τελικά το Δελχί το 1990. Η Dainik Jagran εξαπλώθηκε και σε άλλες πολιτείες όπως οι Ουταραχάντ, Χαρυάνα, Μπιχάρ, Τζαρκάντ, Παντζάμπ, Τζαμού και Κασμίρ, Χιματσάλ Πραντές και Δυτική Βεγγάλη. Ο όμιλος ξεκίνησε επίσης πολλές εκπαιδευτικές πρωτοβουλίες τόσο στη πρωτοβάθμια όσο και στη δευτεροβάθμια εκπαίδευση.

Δείτε επίσης
------------

* Εκστρατεία Χάλλα Μπολ

Παραπομπές
----------

1. ↑  «Details of most circulated publications for the audit period Jan - Jun 2016» (PDF). Audit Bureau of Circulations. Ανακτήθηκε στις 27 Δεκεμβρίου 2016.
2. ↑  «Study Tour "Success made in India"». Wan-Ifra. Αρχειοθετήθηκε από το πρωτότυπο στις 28 Μαρτίου 2014. Ανακτήθηκε στις 28 Μαρτίου 2014.
3. ↑  «Jagran buys Mid-Day's publication business». *Business Standard*. .
4. ↑  «Jagran Prakashan buys Nai Dunia». *Indian Express*. .

Εξωτερικοί σύνδεσμοι
--------------------

* Επίσημος ιστότοπος
* Book Ads in Dainik Jagran Αρχειοθετήθηκε 2018-08-19 στο Wayback Machine.
Με τον όρο **πυροπροστασία** εννοούμε το σύνολο των μέτρων που λαμβάνονται για την προστασία από τη φωτιά και τις συνέπειές της. Μέτρα πυροπροστασίας λαμβάνονται σε οχήματα, πλοία, αεροπλάνα και κτίρια.

Πυροπροστασία κτιρίων
---------------------

Μέτρα πυροπροστασίας προβλέπονται από τη νομοθεσία κάθε χώρας κατά την μελέτη και κατασκευή ενός κτιρίου και αποβλέπουν αφενός στην πρόληψη του κινδύνου εκδήλωσης πυρκαγιάς στο κτίριο και αφετέρου στην αντιμετώπιση της πυρκαγιάς σε περίπτωση που αυτή εκδηλωθεί.

Κατά την σχεδίαση ενός κτιρίου από τους μελετητές (αρχιτέκτονα, πολιτικό μηχανικό, μηχανολόγο μηχανικό, τοπογράφο μηχανικό, γεωλόγο) μεταξύ των άλλων αντιμετωπίζεται και το θέμα της πρόληψης και αντιμετώπισης της πιθανότητας εμφάνισης πυρκαγιάς.

Τα μέτρα που λαμβάνονται διακρίνονται σε δύο κατηγορίες:

* παθητικά ή προληπτικά μέτρα πυροπροστασίας
* ενεργητικά ή κατασταλτικά μέτρα πυροπροστασίας

### Παθητική πυροπροστασία

Η παθητική πυροπροστασία ενός κτιρίου αποβλέπει στον έλεγχο της εξάπλωσης της πυρκαγιάς και στην έγκαιρη εκκένωση του κτιρίου από όσους βρίσκονται μέσα σε αυτό κατά την εκδήλωση της πυρκαγιάς. Τα μέτρα παθητικής πυροπροστασίας αποτελούν την δομική πυροπροστασία του κτιρίου και είναι ενσωματωμένα στην αρχιτεκτονική και στατική σχεδίαση και κατασκευή του κτιρίου (αρχιτέκτονας, πολιτικός μηχανικός).

Στα μέτρα παθητικής πυροπροστασίας περιλαμβάνονται (για όλα τα κτίρια):

* μέτρα για μη εξάπλωση της πυρκαγιάς εντός του κτιρίου
* μέτρα για μη εξάπλωση της πυρκαγιάς εκτός του κτιρίου
* η επάρκεια και αντοχή των δομικών στοιχείων του κτιρίου στην πυρκαγιά για κάποιο χρονικό διάστημα ώστε να είναι δυνατή η έγκαιρη εκκένωσή του
* κατάλληλη σχεδίαση των οδεύσεων διαφυγής και των εξόδων κινδύνου

### Ενεργητική πυροπροστασία

Η ενεργητική πυροπροστασία ενός κτιρίου αποβλέπει στην αντιμετώπιση και καταστολή της πυρκαγιάς σε περίπτωση που αυτή εκδηλωθεί. Τα προβλεπόμενα από τον μελετητή (μηχανολόγος μηχανικός) μέτρα αφορούν τον εξοπλισμό και τις προγραμματισμένες ενέργειες που ενεργοποιούνται αν εμφανιστεί και κατά την διάρκεια της πυρκαγιάς.

Στα μέτρα ενεργητικής πυροπροστασίας περιλαμβάνονται (ανάλογα με το είδος και το μέγεθος του κτιρίου):

* τοποθέτηση φορητών μέσων πυρόσβεσης (πυροσβεστήρες)
* τοποθέτηση συστήματος πυρανίχνευσης
* τοποθέτηση χειροκίνητου συστήματος συναγερμού (κομβία συναγερμού)
* τοποθέτηση μονίμου υδροδοτικού πυροσβεστικού δικτύου (πυροσβεστικές φωλιές)
* τοποθέτηση συστήματος καταιονητήρων (sprinklers)

### Πυροπροστασία στην Ελλάδα

Στην Ελλάδα, στις 7/5/2018, δημοσιεύτηκε ο Κανονισμός Πυροπροστασίας Κτιρίων (Π.Δ. 41/2018) [*νεκρός σύνδεσμος*] αντικαθιστώντας τον προηγούμενο κανονισμό του 1988.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4007974-0
* NKC: ph124487

 |

 |
Το **I Am the Night** είναι το τρίτο στούντιο άλμπουμ του αμερικάνικου heavy metal συγκροτήματος Pantera, το οποίο κυκλοφόρησε το 1985 μέσω της δισκογραφικής εταιρίας "Metal Magic".

Οι κριτικές για το άλμπουμ υπήρξαν ανάμεικτες, με το "Allmusic" να του δίνει 2,5 / 5 αστέρια, το "Sputnik Music" μέσο όρο βαθμολογιών 2,3 / 5, αλλά το "Metal Archives" 81% και το "Ultimate Guitar" 8,8 / 10.

Γυρίστηκε βίντεο κλιπ για το κομμάτι "*Hot and Heavy*", ενώ το "*Down Below*" επανηχογραφήθηκε για τον επόμενο δίσκο τους, "*Power Metal*".

Αυτός ήταν ο τελευταίος δίσκος των Pantera με τον τραγουδιστή Τέρι Γκλέιζ στην σύνθεση τους, αφού το 1987 αντικαταστάθηκε από τον Φιλ Άνσελμο.

Λίστα Τραγουδιών
----------------

1. **Hot and Heavy** *(Glaze, Darrell, Rex Rocker, Vinnie Paul)* - 4:06  

2. **I Am the Night** *(Glaze, Darrell, Rex Rocker, Vinnie Paul)* - 4:27  

3. **Onward We Rock!** *(Glaze, Darrell, Rex Rocker, Vinnie Paul)* - 3:56  

4. **D\*G\*T\*T\*M** *(Glaze, Darrell, Rex Rocker, Vinnie Paul)* - 1:43  

5. **Daughters of the Queen** *(Glaze, Darrell, Rex Rocker, Vinnie Paul)* - 4:16  

6. **Down Below** *(Glaze, Darrell, Rex Rocker, Vinnie Paul)* - 2:49  

7. **Come-On Eyes** *(Glaze, Darrell, Rex Rocker, Vinnie Paul)* - 4:13  

8. **Right on the Edge** *(Glaze, Darrell, Rex Rocker, Vinnie Paul)* - 4:06  

9. **Valhalla** *(Glaze, Darrell, Rex Rocker, Vinnie Paul)* - 4:05  

10. **Forever Tonight** *(Glaze, Darrell, Rex Rocker, Vinnie Paul)* - 4:10

Μέλη των Pantera
----------------

Οι μουσικοί οι οποίοι ηχογράφησαν το "*I Am the Night*" ήταν οι εξής:

* **Terry Glaze** - φωνητικά
* **Diamond Darrell** - κιθάρα
* **Rex Rocker** - μπάσο
* **Vinnie Paul** - τύμπανα

Παραπομπές
----------

1. ↑  «I Am the Night Review | Pantera - Ultimate Guitar». Αρχειοθετήθηκε από το πρωτότυπο στις 9 Μαρτίου 2016. Ανακτήθηκε στις 8 Μαρτίου 2015.
2. ↑  PanterA - Hot N Heavy music video! Better Quality!

Πηγές
-----

* I Am the Night - Pantera | Songs, Reviews, Credits, Awards | AllMusic
* Pantera - I Am the Night (album review) | Sputnikmusic
* Pantera - I Am the Night - Encyclopaedia Metallum: The Metal Archives

  


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Pantera |
| --- |
|  |
| 
* Dimebag Darrell
* Vinnie Paul
* Phil Anselmo
* Rex Brown
* Tommy Bardford
* Terry Glaze
* Donnie Hart
* Tommy Bradford
 |
|  |
| Ηχογραφήσεις σε στούντιο | 
* *Metal Magic* (1983)
* *Projects in the Jungle* (1984)
* *I Am the Night* (1985)
* *Power Metal* (1988)
* *Cowboys from Hell* (1990)
* *Vulgar Display of Power* (1992)
* *Far Beyond Driven* (1994)
* *The Great Southern Trendkill* (1996)
* *Reinventing the Steel* (2000)
 |
|  |
| Ζωντανές ηχογραφήσεις | 
*Official Live: 101 Proof* (1997) |
|  |
| Συλλογές | 
* *Driven Downunder Tour '94 Souvenir Collection* (1994)
* *The Singles 1991–1996* (1996)
* *The Best of Pantera: Far Beyond the Great Southern Cowboys' Vulgar Hits!* (2003)
* *1990-2000: A Decade of Domination* (2010)
 |

 |
Χάρτης της Ναμίμπιας που δείχνει τη Λωρίδα του Καπρίβι, μια από τις πιο γνωστές γεωγραφικές προεξοχές στον κόσμο, στα βορειοανατολικά της χώρας.
**Προεξοχή** στη γεωγραφία ονομάζεται μια επιμήκης προέκταση μιας γεωπολιτικής οντότητας, όπως μιας υποεθνικής οντότητας ή ενός κυρίαρχου κράτους.

Αν και παρόμοιο σε σχήμα με τη χερσόνησο, μια προεξοχή δεν είναι περιτριγυρισμένη από νερό από τρεις πλευρές ή συνδεδεμένη σε μια γεωγραφική ενδοχώρα. Αντίθετα, οριοθετείται από ένα χερσαίο σύνορο σε δύο τουλάχιστον πλευρές και εκτείνεται έξω από τη μεγαλύτερη γεωγραφική μονάδα της διοικητικής μονάδας.

Δείτε επίσης
------------

* Σύνορα
* Περίκλειστο και αποσπασμένο έδαφος
Η **Πολιορκία του Σιρμίου το 568** αναφέρεται στην ανεπιτυχή πολιορκία της πόλης του Σίρμιου, η σημερινή Σρέμσκα Μιτρόβιτσα της Σερβίας, από τους Άβαρους. Η πόλη ανήκε στη Βυζαντινή Αυτοκρατορία και είχε ανακαταληφθεί από τους Γέπιδες το 567, ο Άβαροι μόλις είχαν υποτάξει του Γέπιδες στην Πανονία και δημιουργούσαν το βασίλειο τους. 

Πριν την πολιορκία ο χαγάνος είχε κρατήσει αιχμάλωτους τους δύο πρέσβεις του αυτοκράτορα, Βιταλλιανό και Κόμιτα. Οι αμυνόμενοι άντεξαν την πολιορκία και κατά αυτή τραυματίστηκε ο Βώνος, ο βυζαντινός πατρίκιος και διοικητής της. Η πολιορκία ήταν πολύ σύντομη χωρίς να έχουν διασωθεί άλλες λεπτομέρειες για αυτή εκτός της αβαρικής επίθεσης με τυμπανοκρουσίες. Μετά την πολιορκία άρχισαν διαπραγματεύσεις αλλά οι βυζαντινοί απέρριψαν όλα τα αιτήματα των Άβαρων. 

Ανάμεσα στα αιτήματα των Άβαρων ήταν η καταβολή ετήσιου φόρου, η παράδοση της πόλης σε αυτούς επειδή θεωρούσαν ότι τους ανήκε εφόσον κατέκτησαν τους Γέπιδες, και η παράδοση του Γεπίδα διοικητή του Σίρμιου Ουσδίβαδου.

Παραπομπές
----------

1. 1 2 3 4 5  Καρδαράς, σελ. 35
2. 1 2 3  helios, σελ. 240
3. ↑  Καρδαράς, σελ. 36
4. ↑  helios, σελ. 241

Πηγές
-----

* Καρδαράς, Γεώργιος (2007, Πανεπιστήμιο Κρήτης), Το Βυζάντιο και οι Άβαροι, ΣΤ’-Θ’ αι.
* helios, Οι βυζαντινοαβαρικές διενέξεις και η μεθόριος του Δούναβη, 558-626
Το **Μέγαρο Ακ Ορντά** (καζακικά: Ақорда‎/*Aqorda*, اقوردا - «η λευκή ορδή»), το **Προεδρικό μέγαρο** είναι η επίσημη κατοικία του προέδρου του Καζακστάν, στην πρωτεύουσα Αστανά. Κατασκευάστηκε σε 3 χρόνια, και επίσημα εγκαινιάστηκε το 2004. Χτίστηκε από την ομάδα Mabetex,που ιδρύθηκε από τον Μπεγκτζέτ Πατσόλι, τρίτο πρόεδρο του Κοσσυφοπεδίου και πρώτος αναπληρωτής πρόεδρος του Κοσσυφοπεδίου. 

Βρίσκεται στην αριστερή όχθη του ποταμού Ισίμ (Εσίλ), και είναι ο χώρος εργασίας του προέδρου και τα σπίτια του προσωπικού της προεδρικής διαχείρισης και δεν είναι το προεδρικό μέρος κατοικίας. Το παλάτι περιλαμβάνει ένα μπλε και χρυσό θόλο και υπάρχει στην κορυφή ένα κωδωνοστάσιο. Αυτό το χρυσό άγαλμα στην κορυφή του θόλου περιλαμβάνει έναν ήλιο με 32 ακτίνες στην κορυφή, και περιλαμβάνει επίσης έναν στεπαετό που φέρεται κάτω από τον ήλιο.

Το κτίριο έχει ύψος (συμπεριλαμβανομένου του θόλου) είναι 80 μέτρα. Ο πρώτος όροφος περιλαμβάνει μια μεγάλη κεντρική αίθουσα, αίθουσα συνεντεύξεων τύπου, την αίθουσα Γκάλα και τον χειμερινό κήπο. Ο δεύτερος όροφος περιλαμβάνει γραφεία, ενώ ο τρίτος όροφος χρησιμοποιείται για διεθνή γεγονότα, και διάφορες αίθουσες όπως τον μαρμάρινη αίθουσα, την χρυσή αίθουσα και την αίθουσα Οβάλ, την αίθουσα Οριεντάλ που είναι χτισμένη σε σχήμα γιουρτ  και Αίθουσα εκτεταμένων Διαπραγματεύσεων). Ο τέταρτος όροφος έχει την αίθουσα του θόλου, αίθουσα συνάντησης για τον πρόεδρο της Δημοκρατίας και την βιβλιοθήκη.

Το χρώμα του χρυσού είναι σε περίοπτη θέση και έχουν χρησιμοποιηθεί εικοσιένα είδη μαρμάρου για την κατασκευή των μοτίβων στο κτίριο.

Γκαλερί
-------

* Χαρτονόμισμα του 2006 των 10.000 τένγκε που εμφανίζει το Ακ ΟρντάΧαρτονόμισμα του 2006 των 10.000 τένγκε που εμφανίζει το Ακ Ορντά

Παραπομπές
----------

1. 1 2 3 4 5 6 7  «"Akorda" Palace of the President in Astana». Astana Hotels.net. 2011. Ανακτήθηκε στις 23 Φεβρουαρίου 2011.
2. 1 2 3  CNN Traveler Promotion (2008). «Kazakhstan's capital develops into a gem» (PDF). Αρχειοθετήθηκε (PDF) από το πρωτότυπο στις 16 Φεβρουαρίου 2010. Ανακτήθηκε στις 26 Μαρτίου 2010.
3. 1 2  Paul Brummell, *Bradt Kazakhstan* (Bradt Travel Guide, 2008), 92.

Εξωτερικοί σύνδεσμοι
--------------------

* Επίσημος ιστότοπος
**Η προφύλαξη μετά την έκθεση** ( **PEP** ), είναι οποιαδήποτε προληπτική ιατρική θεραπεία που ξεκινά μετά την έκθεση σε παθογόνο για να αποφευχθεί η εμφάνιση της λοίμωξης.

HIV
---

### Αξιολόγηση κινδύνου

Η έναρξη προφύλαξης μετά την έκθεση με τη χρήση αντιρετροϊκών φαρμάκων εξαρτάται από έναν αριθμό παραγόντων κινδύνου, αν και η θεραπεία ξεκινά συνήθως μετά από ένα γεγονός υψηλού κινδύνου. Προκειμένου να προσδιοριστεί εάν ενδείκνυται προφύλαξη μετά την έκθεση, θα πραγματοποιηθεί επίσκεψη αξιολόγησης για να ληφθούν υπόψη παράγοντες κινδύνου που σχετίζονται με την ανάπτυξη του HIV. Οι αξιολογήσεις σε αυτήν την επίσκεψη θα περιλαμβάνουν εάν το άτομο που κινδυνεύει ή το πιθανό άτομο προέλευσης είναι θετικό στον ιό HIV, λεπτομέρειες που αφορούν το πιθανό συμβάν έκθεσης στον HIV, συμπεριλαμβανομένου του χρόνου και των περιστάσεων, εάν άλλα συμβάντα υψηλού κινδύνου έχουν συμβεί στο παρελθόν, δοκιμές για σεξουαλικά μεταδιδόμενες ασθένειες, δοκιμές για ηπατίτιδα Β και C (το nPEP είναι επίσης αποτελεσματικό κατά της ηπατίτιδας Β ) και τεστ εγκυμοσύνης για γυναίκες σε αναπαραγωγική ηλικία. 

Οι παράγοντες κινδύνου για την ανάπτυξη του HIV περιλαμβάνουν έκθεση των βλεννογόνων (κόλπος, ορθό, μάτι, στόμα, σπασμένο δέρμα ή κάτω από το δέρμα) ενός HIV-αρνητικού ατόμου σε σωματικά υγρά (αίμα, σπέρμα, ορθικές εκκρίσεις, κολπικές εκκρίσεις, μητρικό γάλα) ένα άτομο που είναι γνωστό ότι είναι θετικό στον ιό HIV. Για παράδειγμα, η σεξουαλική επαφή χωρίς προστασία με θετικό σύντροφο HIV θεωρείται επικίνδυνη, αλλά η κοινή χρήση σεξουαλικών παιχνιδιών, το φτύσιμο και το δάγκωμα θεωρείται αμελητέος κίνδυνος για την έναρξη προφύλαξης μετά την έκθεση. Ο υψηλότερος μη σεξουαλικός κίνδυνος είναι η μετάγγιση αίματος και ο υψηλότερος κίνδυνος σεξουαλικής επαφής είναι η δεκτική πρωκτική επαφή. Ο χρόνος έκθεσης δεν επηρεάζει τον κίνδυνο εμφάνισης HIV / AIDS, αλλά αλλάζει κατά πόσον θα συνιστάται προφύλαξη μετά την έκθεση. Οι εκθέσεις στον ιό που εμφανίστηκαν 72 ώρες ή λιγότερο στην έναρξη της θεραπείας είναι επιλέξιμες για προφύλαξη μετά την έκθεση. Εάν η έκθεση συνέβη πάνω από 73 ώρες πριν από την έναρξη της θεραπείας, δεν ενδείκνυται προφύλαξη μετά την έκθεση.

Παραπομπές
----------

1. 1 2  «Updated Guidelines for Antiretroviral Postexposure Prophylaxis After Sexual, Injection Drug Use, or Other Nonoccupational Exposure to HIV— United States, 2016» (PDF). Centers for Disease Control and Prevention, U.S. Department of Health and Human Services. Ανακτήθηκε στις 24 Ιουνίου 2016.
***«Πρώτα ήρθαν...»*** είναι ο τίτλος μιας ευρέως γνωστής ρήσης, που αποδίδεται στον Γερμανό λουθηρανό πάστορα Μάρτιν Νίμελερ, και πραγματεύεται την αδράνεια των Γερμανών συμπατριωτών του έναντι των μεθόδων του ναζιστικού τυραννικού καθεστώτος και συγκεκριμένα των εκκαθαρίσεων στοχευμένων πολιτικών, εθνικών, θρησκευτικών και κοινωνικών ομάδων ανθρώπων, που πραγματοποιήθηκαν από το καθεστώς. Δεν υπάρχει ομοφωνία ούτε σχετικά με τους ακριβείς εκφραστικούς τύπους που χρησιμοποιήθηκαν από τον Νίμελερ, ούτε για την ακριβή χρονική στιγμή δημιουργίας της. Το περιεχόμενο της ρήσης πιθανόν να παρουσιάστηκε διαφορετικά από τον Νίμελερ σε διαφορετικές περιστάσεις.

Το κείμενο
----------

Σύμφωνα με την κλασική εκδοχή κατά το Ίδρυμα Μάρτιν Νίμελερ ―εκδοχή, η οποία εγκρίθηκε από τον Μάρτιν Νίμελερ προσωπικώς― η ρήση έχει ως ακολούθως:

»Als die Nazis die Kommunisten holten,   

habe ich geschwiegen,   

ich war ja kein Kommunist. 

«Όταν οι Ναζί πήραν τους κομμουνιστές,   

εσιώπησα,   

δεν ήμουν δα κομμουνιστής.

Als sie die Sozialdemokraten einsperrten,   

habe ich geschwiegen,   

ich war ja kein Sozialdemokrat. 

»Όταν έκλεισαν μέσα τους σοσιαλδημοκράτες,   

εσιώπησα,   

δεν ήμουν δα σοσιαλδημοκράτης.

Als sie die Gewerkschafter holten,   

habe ich geschwiegen,   

ich war ja kein Gewerkschafter.   

»Όταν πήραν τους συνδικαλιστές,   

εσιώπησα,   

δεν ήμουν δα συνδικαλιστής.

Als sie mich holten,   

gab es keinen mehr,   

der protestieren konnte.«   

»Όταν πήραν εμένα,   

δεν υπήρχε κανείς πλέον,   

που να μπορούσε να διαμαρτυρηθεί.»

Προέλευση
---------

Η ρήση δημοσιεύτηκε το 1955 στο βιβλίο του Milton Mayer *Νόμιζαν πως ήταν ελεύθεροι* (Αγγλικά: *They thought they were free*), που είναι βασισμένο σε συνεντεύξεις που πήρε στη Γερμανία αρκετά χρόνια πριν. Η ρήση επισημάνθηκε από ακτιβιστές πολιτικών δικαιωμάτων και παιδαγωγούς στις Η.Π.Α. στα τέλη της δεκαετίας του 1950. Η ρήση εντοπίζεται σε αρκετούς λόγους που έδωσε ο Νίμελερ το 1946.

Παραπομπές
----------

1. 1 2 3  Ανακτήθηκε στις 23  Μαΐου 2019.
2. 1 2  Harold Marcuse. «Martin Niemoller's Famous Quotation» (html). University of California at Santa Barbara. (created Sept. 12, 2000, last updated Dec. 23, 2014). Ανακτήθηκε στις 16 Ιανουαρίου 2016.
3. ↑  «Als die Nazis die Kommunisten holten ...». Βίζμπαντεν: Martin Niemöller Stiftung. 22 Σεπτεμβρίου 2005. Αρχειοθετήθηκε από το πρωτότυπο (html) στις 23 Δεκεμβρίου 2012. Ανακτήθηκε στις 16 Ιανουαρίου 2016.

Δείτε επίσης
------------

* Ομολογητική Εκκλησία
Ο **Παρθένιος ο Λάκων** (1772-1838) ήταν Σπαρτιάτης Πρωτοσύγγελος και λόγιος.

Βίος
----

Ο **Παρθένιος ο Λάκων**, γεννήθηκε στα Κουμαστά της Σπάρτης το 1772. Θείος του ήταν ο αρχιεπίσκοπος Σάμου και Ικαρίας, Δανιήλ Κομνηνός. Νωρίς ακολούθησε το ιερατικό στάδιο. Εστάλη από τον θείο του να σπουδάσει στη Σχολή της Χίου κοντά στον Αθανάσιο Πάριο. Δια μέσου του Πάριου γνωρίζει τη φιλοκαλική σκέψη και τους Κολυβάδες. Ο Παρθένιος γύρισε στη Σάμο, χειροτονήθηκε ιερέας και άρχισε τη θητεία του κοντά στον θείο του ως πρωτοσύγκελος της Ιεράς Αρχιεπισκοπής Σάμου και Ικαρίας. Δρα στην εποχή της διαμάχης μεταξύ ‘’Καρμανιόλων‘’ και ‘’Καλλκατζάρων’’. Λόγω των κοινωνικών κηρυγμάτων του Χριστιανισμού τάσσεται με το μέρος των πρώτων. Επίσης την ίδια περίοδο εντείνονται οι εξισλαμισμοί στο νησί. Όταν ο θείος του αποφάσισε να αποσυρθεί στη Μονή Τιμίου Σταυρού στη Σάμο, τον ακολούθησε κι ο Παρθένιος δωρίζοντας σε αυτήν όλη την περιουσία του. Όταν πέθανε ο Δανιήλ, οι προύχοντες θέλησαν να προωθήσουν τον Παρθένιο στον αρχιερατικό θρόνο του νησιού. Τελικά, εξελέγη άλλος. Ο Παρθένιος έγινε τελικά ηγούμενος στη μονή το 1817, μετά από διετή εγκαταβίωση σε αυτήν. Αναδιοργανώνει τη θεία λατρεία εφαρμόζει πλήρως το κοινοβιακό σύστημα, και καθιερώνει σύμφωνα με το κολλυβαδικό σύστημα νέο τυπικό εκλογής τους εκάστοτε ηγουμένου. Επίσης ο Παρθένιος ανακαίνισε και αναμόρφωσε τον κώδικα της μονής, αντιγράφοντας παλιότερα τμήματά του. Τέλος περιχαρακώνει και αξιοποιεί την περιουσία της μονής. Το 1819 ο Παρθένιος υπήρξε συνδρομητής του πρώτου τόμου του Κιβωτού της Ελληνικής γλώσσης, ενώ μερίμνησε για τις σπουδές νέων της Σάμου, όπως του Κύριλλου Β’ Πατριάρχη Ιεροσολύμων. Πέθανε στις 23 Νοεμβρίου 1833.

Παραπομπές
----------

1. ↑   Μανώλης Βαρβούνης, «Παρθένιος ο Λάκων (1772-1838): ένας ελάσσων εκπρόσωπος του εκκλησιαστικού διαφωτισμού», Λακωνικαί Σπουδαί, τομ.18 (2006), σελ.157
2. ↑   Μανώλης Βαρβούνης, «Παρθένιος ο Λάκων (1772-1838): ένας ελάσσων εκπρόσωπος του εκκλησιαστικού διαφωτισμού», Λακωνικαί Σπουδαί, τομ. 18 (2006), σελ. 158
3. ↑   Μανώλης Βαρβούνης, «Παρθένιος ο Λάκων (1772-1838): ένας ελάσσων εκπρόσωπος του εκκλησιαστικού διαφωτισμού», Λακωνικαί Σπουδαί, τομ.18 (2006), σελ. 160
4. ↑   Μανώλης Βαρβούνης, «Παρθένιος ο Λάκων (1772-1838): ένας ελάσσων εκπρόσωπος του εκκλησιαστικού διαφωτισμού», Λακωνικαί Σπουδαί, τομ. 18 (2006), σελ. 161
5. ↑   Μανώλης Βαρβούνης, «Παρθένιος ο Λάκων (1772-1838): ένας ελάσσων εκπρόσωπος του εκκλησιαστικού διαφωτισμού», Λακωνικαί Σπουδαί, τομ. 18 (2006), σελ. 162
6. ↑   Μανώλης Βαρβούνης, «Παρθένιος ο Λάκων (1772-1838): ένας ελάσσων εκπρόσωπος του εκκλησιαστικού διαφωτισμού», Λακωνικαί Σπουδαί, τομ.18 (2006), σελ. 161
7. ↑   Μανώλης Βαρβούνης, «Παρθένιος ο Λάκων (1772-1838): ένας ελάσσων εκπρόσωπος του εκκλησιαστικού διαφωτισμού», Λακωνικαί Σπουδαί, τομ. 18 (2006), σελ. 164
8. ↑   Μανώλης Βαρβούνης, «Παρθένιος ο Λάκων (1772-1838): ένας ελάσσων εκπρόσωπος του εκκλησιαστικού διαφωτισμού», Λακωνικαί Σπουδαί, τομ. 18 (2006), σελ. 157

Πηγές
-----

* Μανώλης Βαρβούνης, «Παρθένιος ο Λάκων (1772-1838): ένας ελάσσων εκπρόσωπος του εκκλησιαστικού διαφωτισμού», Λακωνικαί Σπουδαί, τομ. 18 (2006), σελ. 157-167
Το **Border Gateway Protocol** (BGP) είναι ένα τυποποιημένο πρωτόκολλο εξωτερικής δρομολόγησης που επιτρέπει την δρομολόγηση πακέτων και την ανταλλαγή πληροφοριών προσβασιμότητας μεταξύ αυτόνομων συστημάτων (AS) στο διαδίκτυο. Το BGP ανήκει στην κατηγορία των πρωτοκόλλων διανύσματος μονοπατιού (Path Vector) και οι αποφάσεις δρομολόγησης βασίζονται στα διαθέσιμα μονοπάτια δρομολόγησης, στις πολιτικές που ακουλουθούνται από κάθε Αυτόνομο Σύστημα καθώς και τους κανόνες που εφαρμόζονται τοπικά από τους διαχειριστές κάθε αυτόνομου συστήματος για τη διαχείριση της εισερχόμενης και εξερχόμενης ροής δικτύου. Το πρωτόκολλο BGP τρέχει επάνω από το TCP, και έτσι κατατάσεται στα πρωτόκολλα επιπέδου εφαρμογής. Αυτό σημαίνει πως ουσιαστικά το λογισμικό που υλοποιεί το BGP λαμβάνει αποφάσεις δρομολόγησης στο επίπεδο δικτύου αλλά χρησιμοποιείται για την κατασκευή των πινάκων δρομολόγησης (routing tables) που στη συνέχεια θα χρησιμοποιήσουν οι δρομολογητές (routers) για την δρομολόγηση του δικτυακού φορτίου. 

Το BGP μονοπωλεί το Διαδίκτυο όσον αφορά τα εξωτερικά πρωτόκολλα δρομολόγησης. Η μεγάλη αποδοχή του BGP οφείλεται στην επεκτασιμότητα (scalability) του για μεγάλο αριθμό δικτυακών πληροφοριών και στην υποστήριξη πολιτικών δρομολόγησης (routing policies). Το BGP επιτρέπει σε ένα αυτόνομο σύστημα να αναγγείλει την ύπαρξή του στο υπόλοιπο Internet.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh98006078
* GND: 4703746-5

 |

 |
Το **CBS** (Columbia Broadcasting System) είναι αμερικάνικο ιδιωτικό κανάλι τηλεόρασης και ένα ραδιοφωνικό δίκτυο, το οποίο είναι ιδιοκτησία της ViacomCBS δια μέσω του CBS Entertainment Group. Η εταιρεία έχει τα γραφεία της στο CBS Building στην Νέα Υόρκη, με μεγάλα κτίρια παραγωγής και διαδικασιών και στο Λος Άντζελες (στα CBS Television City, CBS Columbia Square και το CBS Studio Center). Ξεκίνησε να εκπέμπει ραδιοφωνικά στις 18 Σεπτεμβρίου 1927 και τηλεοπτικά στις 1 Ιουλίου 1941.

Το CBS μερικές φορές αναφέρεται ως «Eye Network» («Δίκτυο του Ματιού»), λόγω του λογότυπού του, το οποίο χρησιμοποιεί από το 1951.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **CBS** |

* Επίσημος ιστότοπος
Η Exodus International ήταν μια μη κερδοσκοπική, χριστιανική οργάνωση "ομπρέλα" αποτελούμενη από οργανώσεις που προσπαθούσαν να «βοηθήσουν τους ανθρώπους που ήθελαν να περιορίσουν τις ομοφυλοφιλικές τους επιθυμίες». Η Exodus International, που ιδρύθηκε το 1976, υποστήριζε ότι η θεραπεία μετατροπής, ο επαναπροσανατολισμός στην ετεροφυλοφιλική έλξη, ήταν δυνατή. Το 2006, η Exodus International είχε πάνω από 250 τοπικά παραρτήματα στις Ηνωμένες Πολιτείες και τον Καναδά και πάνω από 150 παραρτήματα σε 17 άλλες χώρες. Αν και η Exodus ήταν επίσημα μια διαδογματική χριστιανική οντότητα, συνδέθηκε πιο στενά με προτεσταντικές ομολογίες.

Το 2012, ο τότε πρόεδρος Άλαν Τσάμπερς αποκήρυξε τη θεραπεία μετατροπής, λέγοντας ότι δεν είχε αποτέλεσμα και ήταν επιβλαβής. Το επόμενο έτος, ο Chambers έκλεισε την οργάνωση και ζήτησε συγγνώμη για τον «πόνο και το πλήγμα» που είχαν βιώσει οι συμμετέχοντες. Αρκετά άλλα εξέχοντα πρώην μέλη, συμπεριλαμβανομένου του John Paulk, έχουν ζητήσει απολογηθεί παρομοίως. Ενώ η Exodus International δεν λειτουργεί πλέον, πολλά από τα παραρτήματά της συνεχίζουν να υπάρχουν, είτε σχηματίζοντας νέα δίκτυα, είτε προσχωρώντας σε υπάρχοντα όπως η Exodus Global Alliance, είτε λειτουργώντας ανεξάρτητα.

Παραπομπές
----------

1. ↑  Help Dennis Jernigan Visit The Troops In Iraq — Exodus International
2. ↑  «Exodus International». Ανακτήθηκε στις 4 Μαΐου 2006.
3. ↑  Johnson, Greg (2021).
4. ↑  Snow, Justin (June 20, 2013). «'Ex-gay' ministry apologizes to LGBT community, shuts down». *MetroWeekly*. Αρχειοθετήθηκε από το πρωτότυπο στις June 24, 2013.. Ανακτήθηκε στις June 20, 2013.
5. ↑  Kaleem, Jaweed· Shapiro, Lisa (21 Ιουνίου 2013). «Ex-Gay Christian Groups Will Continue After Exodus As Religious LGBT Support Grows». *The Huffington Post*. Ανακτήθηκε στις 14 Δεκεμβρίου 2014.
Ένας **προϋπολογισμός παραγωγής** ταινιών (αγγλικά: Budget production) καθορίζει πόσα χρήματα θα δαπανηθούν σε ολόκληρο το κινηματογραφικό έργο. Αυτό περιλαμβάνει τον προσδιορισμό και την εκτίμηση των στοιχείων κόστους για κάθε φάση της κινηματογραφικής παραγωγής (ανάπτυξη, προπαραγωγή, παραγωγή, μεταπαραγωγή και διανομή). Η διάρθρωση του προϋπολογισμού διαχωρίζεται κανονικά σε κόστος "πάνω από τη γραμμή" (δημιουργικό) και "κάτω από τη γραμμή" (τεχνικό).

Ο προϋπολογισμός παραγωγής μπορεί επίσης να αναφέρεται σε έναν προϋπολογισμό που έχει οριστεί από μια επιχείρηση για τον αριθμό των μονάδων ενός προϊόντος που θα παραχθεί.

Παραπομπές
----------

1. ↑  ορισμός του προυπολογισμού παραγωγής ταινίων filmbudgeteers.com ανακτήθηκε 23 Φεβρουαρίου 2020 (Αγγλικά)
2. ↑  «Accounting for Management». *accounting4managment.com*. Ανακτήθηκε στις 4 Δεκεμβρίου 2019.
Ο **ροζασίτης** (αγγλ. *rosasite*) είναι βασικό ανθρακικό ορυκτό του χαλκού και του ψευδαργύρου. Οφείλει το όνομά του στο μεταλλείο Rosas της Σαρδηνίας, στο οποίο πρωτοεντοπίστηκε.

Εμφάνιση, παραγενέσεις
----------------------

Είναι ασύνηθες δευτερογενές ορυκτό σχηματιζόμενο στις ζώνες οξείδωσης χαλκούχων-ψευδαργυρούχων αποθέσεων, τυπικά σχηματιζόμενο από την επίδραση ψευδαργυρούχων διαλυμάτων σε ορυκτά του χαλκού. Συνηθέστερα απαντάται ως σχηματισμός σε μεταλλεία που δεν είναι πλέον σε χρήση. Λόγω των ορυκτών με τα οποία σχετίζεται παρέχει δείγματα με όμορφους συνδυασμούς χρωμάτων και αναζητάται από συλλέκτες.

Ορυκτά με τα οποία σχετίζεται είναι ο μαλαχίτης, ο αουριχαλκίτης, ο σμιθσονίτης, ο κερουσίτης, ο υδροζινκίτης, ο ασβεστίτης, ο λειμωνίτης και ο ημιμορφίτης.

Είναι αρκετά διαδεδομένο ορυκτό. Όμορφα δείγματά του, εκτός από τη Σαρδηνία, συναντώνται σε πολλές περιοχές της Γερμανίας, της Γαλλίας, της Αυστρία, στην περιοχή των Πυρηναίων στην Ισπανία, στο Tsumeb της Ναμίμπια, τη Ζάμπια, το Ιράν, το Μεξικό (περιοχή Mapimi στο Durango), την Ιαπωνία και τις Πολιτείες Αριζόνα, Νέο Μεξικό και Καλιφόρνια των ΗΠΑ.

Στην Ελλάδα ανευρίσκεται στα μεταλλεία Λαυρίου (Καμάριζα, Ιλάριον αριθ. 50, Εσπεράντσα, km-3, Σιγιά (Μεγάλα Πεύκα) και Σούνιο (μεταλλείο αριθ. 06).

Πηγές
-----

* Handbook of Mineralogy
* Mindat.org
* Galleries.com
* Webmineral.com
* [Minerals.net]

Δείτε επίσης
------------

* Κατάλογος ορυκτών
* Κατάλογος ορυκτών των μεταλλείων Λαυρίου

Βιβλιογραφία
------------

* James Dwight Dana: *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244

Σημειώσεις
----------

1. ↑  Συχνή η σύγχυση μεταξύ των δύο ορυκτών, λόγω υφής και χρώματος. Ξεχωρίζουν μόνο λόγω χαμηλότερης σκληρότητας του αουριχαλκίτη (2)
Ο  **Ροιμητάλκης Β΄** ήταν Σαπαίος βασιλιάς της Θράκης από το 19 μ.Χ. ως το 38.

Βίος
----

Ήταν γιος και διάδοχος τού Κότυ Γ΄ (Σαπαίων). Ο Κότυς Γ΄ βασίλευε στη μισή Θράκη, και ο θείος του Ρησκούπορις Β΄ (Σαπαίων) την άλλη μισή, αλλά δολοφονήθηκε από τον θείο του, έτσι ο Ρησκούπορις Β΄ εξουσίασε όλη τη Θράκη. Όμως ο Τιβέριος τον εξόρισε και έθεσε βασιλιά τον Ροιμητάλκη Β΄ με τη μητέρα του Αντωνία Τρύφαινα, εγγονή της Αντωνίας Πρίμας. Ο αδελφός τού Τιβέριου, Ν. Κλ. Δρούσος ο Πρεσβύτερος, είχε νυμφευτεί την Αντωνία τη Νεότερη, ετεροθαλή αδελφή της Αντωνίας Πρίμας. Ο Ροιμητάλκης Β΄ έκοψε νομίσματα με την επιγραφή ΒΑΣΙΛΕΩΣ ΡΟΙΜΗΤΑΛΚΟΥ. Με τη μητέρα του βασίλευσε ως πελάτης των Ρωμαίων και το 26 κατέστειλαν μία θρακική δυσαρέσκεια για τον Τιβέριο. 

Δεν νυμφεύτηκε, έτσι όταν το 38 απεβίωσε, ο Καλιγούλας (εγγονός της Αντωνίας της Νεότερης) πάντρεψε την Πυθοδωρίδα Β΄ (αδελφή τού Ροιμητάλκη Β΄) με τον Ροιμητάλκη Γ΄ (εξάδελφο τού Κότυ Γ΄), γιο τού Ρησκούπορι Β΄, και τους έθεσε στο βασίλειο της Θράκης. Ο Ροιμητάλκης Β΄ είχε άλλα δύο αδέλφια, τον Κότυ Θ΄ βασιλιά της Μικρής Αρμενίας και τη Γηπαίπυρη σύζυγο τού Ασπούργου βασιλιά τού Βοσπόρου.

Πηγές
-----

* Κωνσταντίνος Κουρτίδης: *Ιστορία της Θράκης από των αρχαιοτάτων χρόνων μέχρι του 54 μ.Χ.*, Τυπογραφείο Αλευρόπουλου, Εν Αθήναις 1932, σελ. 79
Συντεταγμένες: 15°22′N 61°16′W﻿ / ﻿15.367°N 61.267°W﻿ / 15.367; -61.267

Για άλλες χρήσεις, δείτε: Ροζαλί (αποσαφήνιση).
Η **Ροζαλί** (αγγλικά: Rosalie) είναι μια κωμόπολη της Δομινίκας. Είναι η μεγαλύτερη σε έκταση, αλλά δεύτερη μεγαλύτερη σε πληθυσμό κωμόπολη του Αγίου Δαβίδ. Βρίσκεται δυτικά της Δομινίκας και κεντρικά του Αγίου Δαβίδ. Εκτιμάται ότι έχει πληθυσμό 752 κατοίκων (2012).

Γεωγραφία
---------

Η Ροζαλί βρίσκεται δυτικά της Δομινίκας και νοτιοανατολικά του Αγίου Δαβίδ. Βρίσκεται ανάμεσα στην Μορν Ζων και στην Πετίτ Σουφριέρ, στο βόρειο άκρο του Κόλπου Ροζαλί κοντά στον ποταμό Ροζαλί, από τον οποίο πήρε το όνομά της.

Δείτε επίσης
------------

* Κατάλογος οικισμών της Δομινίκας

Παραπομπές
----------

1. ↑  Word Gazetteer.[*νεκρός σύνδεσμος*] 18 Απριλίου 2012

Εξωτερικοί σύνδεσμοι
--------------------

* Πολυμέσα σχετικά με το θέμα  Rosalie, Dominica στο Wikimedia Commons

  


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Άγιος Δαβίδ, Δομινίκα |
| --- |
|  |
|  | Χωριά | 
* Άτκινσον
* Γκούντ Χόουπ
* Γκραντ Φοντ, Ντομίνικα
* Κασλ Μπρους
* Μορν Ζων
* Μορπό
* Μπατακά
* Πετίτ Σουφριέρ
* Ριβιέρ Κιρίκ
* Ροζαλί
* Σαλίμπια
* Σαν Σωβέ
 |
|  |
| Κόλποι | 
* Πετίτ Σουφριέρ
* Ροζαλί
* Παγκουά
* Κόλπος Γκραντ Μαριγκο
* Ραϊμόν
 |
|  |
| Ποτάμια | 
Αγία Μαρία
* Κασλ Μπρους
* Μαώτ
* Ποταμός Παγκουά
* Ροζαλί
* Σαιν Σωβέ
* Μπελ Φιλ
* Κλαρ'ς Χωλ
* Ουγιανρί
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 286934032
* LCCN: n2012070605

 |

 |
**Evocatus** είναι ο λατινικός όρος που αναφέρεται στο στρατιώτη εκείνο του ρωμαϊκού στρατού που ολοκλήρωσε τη θητεία του, έλαβε το απολυτήριό του *(«missio»)*, ωστόσο επέλεξε εθελοντικά να καταταγεί και πάλι, έπειτα από πρόσκληση κάποιου υπάτου ή άλλου διοικητή.

Από ό,τι φαίνεται, πάντα υπήρχε σημαντικός αριθμός από evocati σε κάθε αξιόλογο στρατό, και όταν ο στρατηγός ήταν αγαπητός στους άνδρες του, ο αριθμός βετεράνων που κατατάσσονταν και πάλι στα στρατεύματά του ήταν αυξημένος. Οι evocati απαλλάσσονταν, όπως οι vexillationes, από τις συνηθισμένες στρατιωτικές αγγαρείες, όπως για παράδειγμα την ύψωση οχυρωμάτων για το στρατόπεδο ή την κατασκευή δρόμων Ο βαθμός τους γενικότερα θεωρείτο υψηλότερος από αυτόν των συνηθισμένων λεγεωναρίων. Ορισμένες φορές γίνεται κοινή αναφορά σε αυτούς με τους ιππείς, ενώ άλλες φορές κατατάσσονται με τους εκατοντάρχους. Φαίνεται δε πως συχνά λάμβαναν προαγωγή για το αξίωμα του εκατοντάρχου. Συνεπώς, ο Πομπήιος παρακίνησε πολλούς από τους βετεράνους που υπηρέτησαν υπό τις διαταγές του σε προγενέστερα έτη να ενωθούν μαζί του κατά την περίοδο των εμφυλίων πολέμων, υποσχόμενος ανταμοιβές και τη διοίκηση εκατονταρχιών. Ωστόσο δεν μπορούσαν όλοι οι evocati να γίνουν εκατόνταρχοι, ούτε να αποτελέσουν τμήμα ορισμένων από τις κοόρτεις. Ο ρήτορας Κικέρων  κάνει αναφορά σε κάποιον *«praefectus evocatorum»*, έναν αξιωματικό επικεφαλής για τους evocati.

Με το όνομα evocati ήταν επίσης γνωστά τα μέλη ενός επίλεκτου σώματος νεαρών ανδρών από την τάξη των ιππέων στους οποίους ανέθεσε ο Αυτοκράτορας Διομητιανός να φυλάσσουν την κρεβατοκάμαρά του. Ορισμένοι συγγραφείς υποστηρίζουν ότι το σώμα αυτό επιβίωσε και κατά την εποχή επόμενων αυτοκρατόρων, με αποτέλεσμα να ταυτίζεται με εκείνους που αργότερα έγιναν γνωστοί ως *«Evocati Augusti»*.

Παραπομπές
----------

1. ↑  Δίων Κάσσιος, *Ρωμαϊκή Ιστορία* 45.12
2. ↑  Τάκιτος, *Χρονικά*, 1.36
3. ↑  Ιούλιος Καίσαρ, *Commentarii de Bello Gallico* 7.65
4. ↑  Ιούλιος Καίσαρ, *Commentarii de Bello Civili*, 1.17
5. ↑  *ordinum*, Ιούλιος Καίσαρ, *Commentarii de Bello Civili*, 1.3
6. ↑  Ομοίως. 3.88
7. ↑  Κικέρων, *Epistulae ad Familiares*, 3.6 §5
8. ↑  Κικέρων, *Epistulae ad Familiares*, 15.4 §3, Ιούλιος Καίσαρ, *Commentarii de Bello Civili* 3.91, Σουητόνιος, *Βίοι των Δώδεκα Καισάρων*: *Αύγουστος* 56, Justus Lipsius, *De Militia Romana 1.8*
9. ↑  Σουητόνιος, *Βίοι των Δώδεκα Καισάρων*: *Διομητιανός*, 10
10. ↑  Hyginus, *de Lim.* σελ.209, Johann Caspar Orelli, *Inscript.* No. 3495, 153
Ο **Πανελλήνιος Τορόντο** (*Toronto Panhellenic*) υπήρξε ένας επαγγελματικός ελληνοκαναδικός ποδοσφαιρικός σύλλογος με έδρα την πόλη του Τορόντο της πολιτείας Οντάριο του Καναδά. Ιδρύθηκε τo 1976 και πήρε τη θέση της ελληνικής ομάδας "Όμηρος" στο καναδικό επαγγελματικό πρωτάθλημα (National Soccer League), το παλιότερο εθνικό πρωτάθλημα, που διεξαγόταν από το 1927 ως το 1997. Αναδείχθηκε δυο φορές *πρωταθλητής Καναδά* (1977, 1980).

Ιστορικό
--------

Τις δεκαετίες του '60 και '70 στο Τορόντο λειτουργούσε η επαγγελματική ποδοσφαιρική ομάδα "Τορόντο Ελλάς" (*Toronto Hellas*), η οποία έλαβε μέρος στο καναδικό επαγγελματικό πρωτάθλημα ως το 1972. Στη συνέχεια, τη θέση της πήρε ο Όμηρος για τρεις σεζόν (1973 ως 1975). 

Από το 1976 ένας νέος ελληνικός ποδοσφαιρικός σύλλογος με έδρα το Τορόντο, ο "Πανελλήνιος" (*Toronto Panhellenic*), πήρε τη θέση της ομάδας "Όμηρος". Ο Πανελλήνιος μετείχε στο καναδικό επαγγελματικό πρωτάθλημα (National Soccer League) για επτά σεζόν τουλάχιστον, από το 1976 ως το 1982, ίσως και μετέπειτα. Δεν περιορίστηκε σε απλή συμμετοχή αλλά κατέκτησε δυο φορές τον τίτλο της λίγκας: 1977, 1980, ενώ άλλη μια σεζόν τερμάτισε στη 2η θέση της κανονικής περιόδου (1981).

Αγωνιστική πορεία
-----------------

Η αγωνιστική παρουσία του "Πανελλήνιου Τορόντο" τις χρονιές που μετείχε στη CNSL έχει ως εξής:

* **1976** (*CNSL-First Division*): 3η θέση/10 ομ. 37β. (15-7-5), 46-19.
* **1977**:
	+ *Κανονική περίοδος* (*CNSL-First Division*): 3η θέση/10 ομ. 49β. (21-7-8), 74-47.
	+ *Πλέιοφ*: **1η θέση (πρωταθλητής)**, Τελικός: **Πανελλήνιος** - ;
	+ *Κύπελλο* (*NSL Cup*): **1η θέση**, Τελικός: **Πανελλήνιος** - Τορόντο Φάλκονς: ;
	+ *Πρώτος σκόρερ*: Σαμπάν Ρομάνοβιτς (Πανελληνίου)
* **1978** (*CNSL-First Division*): 4η θέση/11 ομ. 24β. (9-6-5), 37-28.
* **1979** (*CNSL*): 8η θέση/14 ομ. 20β. (8-4-10), 31-26.
* **1980**:
	+ *Κανονική περίοδος* (*CNSL-Senior Division*): 4η θέση/12 ομ. 31β. (11-9-2), 38-14.
	+ *Πλέιοφ*: **1η θέση (πρωταθλητής)**, Τελικός: **Πανελλήνιος** - Σεντ Κάθρινς Ρόμα: ;
	+ *Καλύτερος τερματοφύλακας*: Ρόμπερντ Τζαντ (Πανελληνίου).
* **1981**
	+ *Κανονική περίοδος* (*CNSL*): 2η θέση/11 ομ. 27β. (12-3-5), 38-21.
	+ *Πλέιοφ*: *Ημιτελικά*: αποκλείστηκε από τους Χάμιλτον Στίλερς.
* **1982** (*CNSL*): 4η θέση/10 ομ. 19β. (8-3-7), 20-22.

Τίτλοι
------

* **Πρωταθλητής Καναδά** (2): 1977, 1980.
* **Κυπελλούχος Καναδά** (1): 1977
* Πρωτάθλημα Καναδά (2η θέση κανονικής περιόδου): 1981.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* RSSSF - Ποδοσφαιρικά αρχεία: "Canadian National Soccer League".
Με τον όρο **Dungeon Master** (DM), που μεταφράζεται στα ελληνικά ως *Αφέντης του Μπουντρουμιού*, εννοούμε τον αφηγητή, οργανωτή, διαιτητή και συντονιστή στο παιχνίδι ρόλων φαντασίας Dungeons & Dragons. Με άλλα λόγια, ο όρος Dungeon Master δηλώνει τον gamemaster του εν λόγω παιχνιδιού. Πρωτοεμφανίστηκε το 1975 στο συμπλήρωμα *Blackmoor* του Dave Arneson που εκδόθηκε από την TSR, την εταιρεία που δημιούργησε το *Dungeons & Dragons*. Το πρώτο βιβλίο κανόνων που απευθύνεται αποκλειστικά στους Dungeon Masters του *Dungeons & Dragons* κυκλοφόρησε το 1979 με τίτλο *Dungeon Masters Guide*. Από τότε έως σήμερα ο οδηγός του Dungeon Master έχει ανανεωθεί αρκετές φορές: η 2η έκδοση του εμφανίστηκε το 1989 (επανεκδόθηκε το 1995), η 3η το 2000 (επανεκδόθηκε το 2003) και η 4η το 2008, η καθεμία για την εκάστοτε έκδοση του *Dungeons & Dragons*. 

  

Λόγω της πολύ μεγάλης και μακροχρόνιας επιτυχίας του *Dungeons & Dragons*, ο όρος Dungeon Master και κυρίως η συντομογραφία του, DM, χρησιμοποιούνται πολλές φορές συνεκδοχικά, ακόμη και όταν παίζει κανείς ένα οποιοδήποτε άλλο παιχνίδι ρόλων, ανεξαρτήτως είδους. Αν και υπάρχουν αρκετοί όροι για να δηλώσει κανείς τον οργανωτή και συντονιστή ενός RPG, για παράδειγμα *Storyteller*, *referee*, η συντομογραφία του όρου, DM, είναι πιο διαδεδομένη μεταξύ των παικτών ακόμη και από το *gamemaster* και αποτελεί έναν από τους πιο διαδεδομένους όρους της ορολογίας των παιχνιδιών ρόλων.

Η συντομογραφία DM χρησιμοποιείται στην αγγλική γλώσσα τόσο ως ουσιαστικό όσο και ως ρήμα, αμετάβατο και μεταβατικό. Οι προτάσεις *Who will DM tonight?* και *I’ve DMed 5 adventures so far* μεταφράζονται ως *Ποιος θα είναι DM απόψε;* και *Έως τώρα υπήρξα DM σε 5 περιπέτειες* αντίστοιχα.
χαρακτηριστικό προϊόν της Candia
Η **Candia** είναι ελληνική εταιρεία παραγωγής γεωργικών μηχανημάτων και εξοπλισμού, με έδρα το Ηράκλειο. Είναι αντιπροσωπευτική ενός μεγάλου αριθμού εταιρειών στη χώρα αυτή (και ειδικά στο νησί), που παρήγαγαν πολυδύναμα ελαφρά αγροτικά οχήματα.

Η Candia κατασκεύαζε έναν συνδυασμό ελαφρών αγροτικών ελκυστήρων-φορτηγών, συνήθως σε τρικύλινδρο πλαίσιο, με ή χωρίς καμπίνα, με μηχανές Sachs και Ilo. Μέχρι τις αρχές της δεκαετίας του 1980 αυτό το είδος οχήματος ήταν τόσο διαδεδομένο, που είχε χαρακτηριστεί στην ελληνική ύπαιθρο. Η Candia ήταν μία από τις λίγες εταιρείες που έγιναν πραγματικοί βιομηχανικοί παραγωγοί, εξελίσσοντας χιλιάδες οχήματα που πωλούνται σε όλη τη χώρα, εκτός από τους κλασικούς ελκυστήρες (τρακτέρ). Κατασκεύασε μεγάλο αριθμό μοντέλων, οι πιο δημοφιλείς από τους οποίους ήταν ένα ανθεκτικό τρίκυκλο σασί που συνδυάζει λειτουργίες φορτηγών και ελκυστήρων. Αυτός ο τύπος οχήματος θεωρήθηκε ξεπερασμένος από τους νέους αγοραστές ήδη από τις αρχές της δεκαετίας του 1990 και οι περισσότερες εταιρείες έκλεισαν ή (όπως στην περίπτωση της Candia) στράφηκαν σε άλλους αγροτικούς εξοπλισμούς.
***Live at the Budokan*** είναι ο τίτλος του διπλού, ζωντανά ηχογραφημένου άλμπουμ του αγγλικού ροκ συγκροτήματος Ian Gillan Band, το οποίο κυκλοφόρησε σε μορφή δίσκου βινυλίου το 1978. Ο δίσκος επανεκδόθηκε το 1990 σε μορφή CD από την "Metal Blade" και το 2007 σε ειδική έκδοση από την "Edsel".

Η ηχογράφηση του δίσκου πραγματοποιήθηκε στο "Budokan Hall" του Τόκιο στις 22 Σεπτεμβρίου 1977. Το άλμπουμ κυκλοφόρησε σε δύο μέρη στην Ιαπωνία στα τέλη του 1977 και στις αρχές του 1978 από την "EastWorld Records". Το 1983 εκδόθηκε σε μορφή διπλού δίσκου από την "Virgin".

Αυτή ήταν η τελευταία κυκλοφορία των Ian Gillan Band, αφού μετά διαλύθηκαν για να συνεχίσει ο Ίαν Γκίλαν με τους Gillan.

Τραγούδια του δίσκου
--------------------

**1. Clear Air Turbulence** *(Gillan, Fenwick, Nauseef, Gustafson, Towns)* - 12:56  

**2. Smoke on the Water** *(Blackmore, Gillan, Glover, Lord, Paice)* - 9:50  

**3. Scarabus** *(Gillan, Fenwick, Nauseef, Gustafson, Towns)* - 5:32  

**4. Money Lender** *(Gillan, Fenwick, Nauseef, Gustafson, Towns)* - 10:56  

**5. Twin Exhausted** *(Gillan, Fenwick, Nauseef, Gustafson, Towns)* - 5:08  

**6. Over the Hill** *(Gillan, Fenwick, Nauseef, Gustafson, Towns)* - 8:41  

**7. Child in Time** *(Blackmore, Gillan, Glover, Lord, Paice)* - 10:20  

**8. Smoke on the Water** *(Blackmore, Gillan, Glover, Lord, Paice)* - 9:50  

**9. Mercury High** *(Gillan, Fenwick, Nauseef, Gustafson, Towns)* - 5:06  

**10. Woman from Tokyo** *(Blackmore, Gillan, Glover, Lord, Paice)* - 4:46

Τα μέλη των Ian Gillan Band
---------------------------

Οι μουσικοί οι οποίοι ηχογράφησαν το "*Live at the Budokan*" είναι οι εξής:

* **Ίαν Γκίλαν** - φωνητικά, φυσαρμόνικα
* **Ρέι Φένγουικ** - κιθάρα, φωνητικά
* **Τζον Γκούσταβσον** - μπάσο, φωνητικά
* **Κόλιν Τάουνς** - πλήκτρα, φωνητικά
* **Μαρκ Νόσεφ** - τύμπανα

Παραπομπές
----------

1. ↑  Επανέκδοση του 1990
2. ↑  Επανέκδοση του 2007

Πηγές
-----

* Live at the Budokan - Ian Gillan Band | Songs, Reviews, Credits, Awards | AllMusic
* IAN GILLAN BAND Live at the Budokan reviews and MP3 - ProgArchives
* Ian Gillan Band - Live at the Budokan at Discogs
Στη Μετεωρολογία και ειδικότερα στη ναυτική μετεωρολογία **ριπαίος άνεμος** χαρακτηρίζεται ο άνεμος του οποίου η ένταση μεταβάλλεται απότομα και παροδικά. Είναι ολιγόλεπτης διάρκειας, επαναλαμβανόμενος κατά μικρά χρονικά διαστήματα.

Το φαινόμενο του ριπαίου ανέμου απαντάται κυρίως κοντά σε παραλίες, μέχρι και 1,5 μίλι από την ξηρά. Κύρια αιτία αποτελεί η τριβή του πνέοντος ανέμου με εδαφικές εξάρσεις που βρίσκονται κοντά σε παραλίες με συνέπεια να δημιουργούνται επιμέρους ρεύματα ίδιας μεν διεύθυνσης, διαφορετικής όμως έντασης. Αναλόγως του τρόπου εκδήλωσης του ριπαίου ανέμου και των φαινομένων που τον συνοδεύουν, στη γλώσσα των ναυτικών χαρακτηρίζεται ως «σπηλιάδα» ή ως «σαγανάκι».

* **Σπηλιάδα** λέγεται ο ριπαίος άνεμος που εκδηλώνεται πλάγια προς την ακτή. Στη μεν ξηρά υψώνει μικρές κορυφές άμμου, φαινόμενο ιδιαίτερα γνώριμο σε λουόμενους που βρίσκονται στη παραλία και αισθάνονται το σώμα τους κυριολεκτικά να υποβάλλεται σε αμμοβολή. Στη δε θάλασσα δημιουργεί στην επιφάνεια έντονες ρυτιδώσεις, μέχρι πολύ μικρά κύματα, τις κορυφές των οποίων επιρρίπτει με δύναμη στα πλευρά των σκαφών. Ταυτόχρονα αλλάζει την κατεύθυνση των ιστίων.

* **Σαγανάκι**, λέγεται ο ριπαίος άνεμος που εκδηλώνεται όπως παραπάνω, κυρίως όμως με στροβιλισμούς, μετακινώντας κόκκους άμμου ή σταγόνες θαλάσσης. Ο όρος δεν είναι επίσημος. Επειδή όμως από τις γέφυρες των πλοίων, η παράκτια επιφάνεια της θάλασσας φαίνεται να σχηματίζει εικόνα μικρών σεληνιακών κρατήρων, ο άνεμος πήρε την ονομασία «σαγανάκια».

Σε περίπτωση εκδήλωσης ριπαίου ανέμου, οι ευρισκόμενοι στην παραλία θα πρέπει αμέσως να στρέψουν τα νώτα τους προς τον άνεμο. Όσοι φέρουν μόνο λουτρική περιβολή θα πρέπει ή να σκεπάσουν τουλάχιστον το πρόσωπο και το στήθος με πετσέτα ή να καλυφθούν από κάποιο σταθερό εμπόδιο ή τέλος να εισέλθουν στη θάλασσα. Ιδιαίτερη προσοχή απαιτείται με τα μικρά παιδιά. Όσοι βρίσκονται σε λέμβους θα πρέπει να καθίσουν αμέσως στη προσήνεμη κουπαστή με τα νώτα προς τον άνεμο. Τέλος, τα μικρά σκάφη που κάνουν εκπαιδευτική ιστιοπλοΐα θα πρέπει προληπτικά να έχουν λάβει σχετικές οδηγίες, να συνοδεύονται από μηχανοκίνητο σκάφος σύμφωνα με τους κανονισμούς, και οι επιβαίνοντες να φορούν σωσίβιες ζώνες.

Στην Ελλάδα οι άνεμοι αυτοί είναι ιδιαίτερα γνωστοί σ΄ όλους τους κόλπους και τις ακτές όταν κοντά υψώνονται ψηλά βουνά. Χαρακτηριστικότεροι σε ένταση είναι της περιοχής της Νοτιοανατολικής Κρήτης (Ζίρος, Ζάκρος, Ιεράπετρα), στον Πλαταμώνα, σ΄ όλον τον Θερμαϊκό Κόλπο, στις ακτές από τον Άγιο Κοσμά μέχρι και τη Βουλιαγμένη, καθώς και σ΄ όλες τις νότιες ακτές των Κυκλάδων, ιδιαίτερα το καλοκαίρι που ενισχύονται από τα μελτέμια.

Σημειώσεις
----------

* Ο ριπαίος άνεμος συγκαταλέγεται στους τοπικούς ανέμους.
* Αντίθετος όρος είναι ο **λείος** ή **στρωτός άνεμος**. Αναφέρεται σε άνεμο που στις ίδιες όπως παραπάνω περιοχές φυσά με σταθερή ένταση.

Πηγές
-----

* «Νεώτερον Εγκυκλοπαιδικόν Λεξικόν Ηλίου» τόμος 16ος, σελ. 649.
Το **Ρουμανικό Σοσιαλιστικό Κόμμα** (ρουμαν.: *Partidul Alianţa Socialistă*) είναι πολιτικό κόμμα της Ρουμανίας. Ιδρύθηκε το 2003 με την ονομασία **Κόμμα Σοσιαλιστικής Συμμαχίας**, και πήρε το σημερινό του όνομα στα τέλη του 2014. Αναπτύχθηκε με την επιρροή μέρους του Σοσιαλιστικού Κόμματος Εργασίας (*PSM*) που αντιτάχθηκε στη συγχώνευση του *PSM* με το Σοσιαλδημοκρατικό Κόμμα τον Ιούλιο του 2003, και θέλησε PSM για να συνεχίσει να υπάρχει ως Μαρξιστικό κόμμα. Οι Ρουμανικές αρχές δεν αναγνώρισαν αυτήν την ομάδα ως PSM, και αντ' αυτού πήρε το όνομα PAS. 

Το Κόμμα διοικείται από μια Εθνική Επιτροπή 165 μελών, μια Επιτροπή Οδηγιών 60 μελών και ένα Εκτελεστικό Γραφείο 60 μελών.

Το *PAS* είναι ιδρυτικό μέλος του Κόμματος της Ευρωπαϊκής Αριστεράς στο οποίο συμμετέχει και ο ΣΥΡΙΖΑ, ενώ συνδέεται χωρίς να είναι μέλος με την ομάδα GUE/NGL.

Εξωτερικοί σύνδεσμοι
--------------------

* Η σελίδα του Κόμματος Σοσιαλιστικής Συμμαχίας
To **fidget spinner** είναι ένα παιχνίδι που αποτελείται από ένα ρουλεμάν στο κέντρο του παιχνιδιού το οποίο κατασκευάζεται από μέταλλα ή κράμα μετάλλων (αλουμίνιο, χαλκό, ψευδάργυρο), από πλαστικό και από ξύλο. Έχει σχεδιαστεί για να στριφογυρνάει κυκλικά γύρω από τον άξονα του με ελάχιστη προσπάθεια και ενέργεια. 

Τα παιχνίδια fidget spinners έγιναν δημοφιλή το 2017, αν και παρόμοια παιχνίδια είχαν ήδη εφευρεθεί από το 1993. Όταν το παιχνίδι έγινε αρκετά δημοφιλές στα σχολεία στην Αμερική, και κάθε μαθητής είχε από ένα, ορισμένα σχολεία αποφάσισαν να το απαγορεύσουν ενώ άλλα απλώς ζητούσαν από τους μαθητές να το χρησιμοποιούν διακριτικά.